Diari Oficial de la Generalitat Valenciana


Sumari del DOGV 5538, del 20-06-2007 (2007/8028)

Notificació a Acoustic Development, SL de la sentència dictada en les actuacions del juí verbal número 600/2006.
----------------------------------------------------------------------------------------------------------------

### Dades del document

Número de DOGV
:   5538

Data del DOGV
:   20-06-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/8028


Data del document
:   23-05-2007

Organisme emissor
:   Jutjat de Primera Instància Número 1 de la Vila Joiosa

Tipus de document
:   Edicte

Descriptors 

:   * sistema judicial

Notificació a Acoustic Development, SL de la sentència dictada en les actuacions del juí verbal número 600/2006. [2007/8028]  
Procediment: assumpte civil 000600/2006  
Jutjat de Primera Instància número 1 de la Vila Joiosa (Alacant)  
Juí: juí verbal (desnonament per falta de pagament) - 000600/2006   
Part demandant: Emilio García Varona  
Part demandada: Acoustic Development, SL  
Sobre  
En el juí referenciat, s'ha dictat la resolució que té el text literal següent:  
«Sentència  
La Vila Joiosa, 22 de març de 2007   
Carlos J. Guadalupe Fores, jutgessa titular del Jutjat de Primera Instància número 1 de la Vila Joiosa, ha vist estes actuacions de juí verbal de desnonament per falta de pagament, seguides davant este jutjat amb el número 600/2006, a instàncies d'Emilio García Varona, representat pel procurador senyor Roglá Benedito i assistit pel lletrat senyor Gómez Rodríguez, contra la mercantil Acoustic Development, SL, que no ha comparegut conforme a dret, malgrat haver sigut citada en deguda forma, ha sigut declarada en rebel·lia.  
Antecedents de fet  
Primer. Que el procurador senyor Roglá Benedito, en nom i representació d'Emilio García Varona, va interposar demanda de juí verbal de desnonament per falta de pagament davant la mercantil Acoustic Development, SL, on sol·licita una sentència que estimant la demanda, decrete el desnonament de la demandada de la nau industrial situada en el polígon industrial La Alberca, carrer de la Vila Joiosa núm. 39, La Nucia (Alacant), amb condemna a l'expedita entrega d'esta, així com les rendes i quantitats assimilades impagades, incloses les que es produïsquen durant la substanció d'esta litis fins al llançament, amb expressa imposició de les costes del juí.  
Segon. Que admesa a tràmit la demanda es va procedir a convocar a les parts al corresponent juí verbal.  
Tercer. Que en este procediment s'han observat totes les prescripcions legals.  
Quart. Que en este procediment s'ha acreditat que la part actora és propietària de la nau industrial situada al polígon industrial La Alberca, carrer de la Vila Joiosa, núm. 39, La Nucia (Alacant), sent-ne la demandada arrendatària d'esta. Que el contracte d'arrendament entre ambdues es va celebrar en data 9 de gener de 2006 i que la renda mensual convinguda era de 2.436 euros, inclòs IVA més les despeses assimilades (aigua, llum,...), i la demandada no està al corrent en el pagament de la totalitat de les rendes degudes.  
Fonaments jurídics  
Primer. Que el contracte d'arrendament és aquell contracte en virtut del qual se cedix un bé durant un temps, a canvi d'un preu o mercé, sent-ne obligació principal per a la part arrendatària el pagament de la renda i de las quantitats que a esta s'assimilen. En consonància amb allò exposat, l'article 1.569.2 del Codi Civil establix que l'arrendador podrà desnonar judicialment l'arrendatari per falta de pagament en el preu convingut, i l'article 27.2ª) de la Llei d'Arrendaments Urbans disposa que l'arrendador podrà resoldre de ple dret el contracte per falta de pagament de la renda o, si s'escau, de qualsevol de les quantitats el pagament del qual haja assumit o corresponga a l'arrendatari.  
Sol·licitada la resolució de la relació arrendatícia per la part arrendadora sobre la base de la falta de pagament de les mensualitats detallades en la demanda així com pels continus retards en el pagament d'estes, no s'ha acreditat per part de la demandada arrendatària estar al corrent en la totalitat de les rendes produïdes.  
En base a la documental aportada per l'actora i a la incompareixença de la demandada, s'ha de considerar acreditat que la mercantil Acoustic Development, SL, va llogar la nau industrial de l'actor en data de gener de 2006, i va deixar de pagar les quantitats expressades en l'escrit de demanda (17.388 euros), menys 2.100 euros que en l'acte del juí es reconeixen rebuts per l'actor justament després de la interpel·lació judicial, i les produïdes amb posterioritat (14.616 euros), no es troba per tant al corrent en el pagament de la totalitat de les quantitats endeutades en el moment de la celebració del juí, de manera que no concorren els requisits legalment previstos per a entendre enervada l'acció de desnonament per la demandada.   
Conforme a l'article 217 de la LEC relatiu a la càrrega de la prova, l'actor ha acreditat els fets dels quals es desprén l'efecte jurídic pretés, açò és, la titularitat de la nau arrendada, l'existència del contracte que lliga a les parts, i l'impagament per la demandada de les rendes i quantitats reclamades, per la qual cosa la demanda ha de ser estimada, i declarar resolt el contracte d'arrendament, i condemnar la demandada que desallotge la nau industrial. En l'acte del juí, l'actor reconeix igualment haver rebut, en el dia de la data i amb caràcter previ a este, les claus de la nau industrial, de manera que no pertoca, pel moment, dur a cap el llançament que sol fixar-se en els casos de condemna al desallotjament del local arrendat, i s'acorda la suspensió mentre no conste l'existència de motius que justifiquen la pràctica.  
Segon. Que en aplicació dels articles 1.100, 1.101 i 1.108 del CC, la demandada haurà de pagar a l'actor l'interés legal de 15.288 euros, des de la data d'interposició de la demanda fins al seu pagament o consignació.  
Tercer. Que pel que fa a les costes regix l'article 394 de la Llei d'Enjudiciament Civil, i hauran de ser, per tant, imposades a la part demandada.  
Vists els articles esmentats i altres de pertinent aplicació  
Decisió  
Que amb l'estimació de la demanda interposada pel procurador senyor Roglá Benedito, en nom i representació d'Emilio García Varona, declare resolt el contracte d'arrendament que en referència a la nau industrial situada en el polígon industrial La Alberca, carrer de la Vila Joiosa, núm. 39, La Nucia (Alacant), lliga a ambdues parts i, per tant, condemne a la part demandada que dins del termini legal desallotge i deixe lliure i a disposició de la part actora esta nau industrial, amb suspensió provisional del llançament, ja que consta que ja han sigut lliurades les claus a l'actor. Igualment, condemne a la part demandada a pagar al demandant la quantitat de 29.904 euros, més l'interés legal de 15.288 euros des de la data d'interposició de la demanda; i s'imposen expressament les costes causades en este procediment a la part demandada.  
Esta resolució és susceptible de recurs d'apel·lació davant l'Audiència Provincial en el termini de cinc dies.  
Esta és la meua sentència que pronuncie, mane i firme.»  
Publicació. L'anterior sentència l'ha llegida i publicada en el dia de la data el jutge que la va dictar, mentre celebrava audiència pública, davant meu, la secretària, en done fe.  
En atenció al desconeixement de l'actual domicili o residència de la part demandada, per provisió de 23 de maig de 2007 el senyor jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a dur a efecte la diligència de notificació.  
La Vila Joiosa, 23 de maig de 2007.- La secretària judicial: Penélope Sola Sebastián.